Yeon Kounq Kim

**Yeon Kounq Kim** () — dünyaca məşhur cənubi koreyalı qadın voleybolçu. Dünyanın ən güclü hücumçuları sırasında göstərilir. Olduqca cəld, güclü zərbələri ilə digər voleybolçulardan asanlıqla seçilir. Türkiyənin Fənərbaxça komandasında forma geyinir. Bu klubla 2016-cı ilə qədər müqaviləsi var. Həmin sözləşməni 2014-cü ildə imzalamışdır.

## Karyerası
### Peşəkar karyerasındakı ilk addımları
Kimin peşəkar karyerası 2005-ci ildə (16 yaşında) öz ölkəsinin Heunqkuk Life komandasında başlamışdır. 2009-cu ilə qədər yerli klubda oynayan voleybolçu burada bir sıra uğurlara imza atmışdır. 2006, 2007 və 2008-ci illərdə ölkə çempionatının Ən Dəyərli Oyunçu mükafatını qazanmışdır. Adı çəkilən illlərdə keçirilən Cənubi Koreya çempionatlarında (2005-06, 2006-07, 2007-08 mövsümlərində) klubu ilə çempionluqlar da yaşamışdır.

2009-cu ildə isə Yaponiyanın JT Marvelous komandasına transfer olunaraq karyerasında ilk dəfə ölkə xaricində oynamaq şansı əldə etmişdi. Marvelousla da ölkə çempionluğu yaşayan voleybolçu 2011-ci ildə klubla müqavilə müddəti başa çatdıqdan sonra ayrılmaq qərarı aldı. Artıq o, voleybol karyerasını dünyanın ən səviyyəli liqalarında davam etdirmək istəyirdi. Əlbəttə ki, bu qədər perspektivli voleybolçu Avropanın tanınmış voleybol klublarının da diqqətini çəkməyə bilməzdi. Bu isə Yeon Kounqun xəyalının gərçəkləşməsində başlıca amil oldu.

### Fənərbaxça ilə dünyanın ən yaxşısı
Yeon Kounq Kim 2009-cu ildən bəri çox böyük yüksəliş yaxalamışdır. Buna onun şəxsi mükafatları bölməsində adı çəkilən ildən sonra qazandığı uğurlara baxaraq inanmaq olar. O, 2011-ci ildə Fənərbaxça ilə sözləşmə imzalayaraq karyerasındakı ən doğru qərarlardan birini vermişdi. Fənərbaxçaya keçidi zamanı jurnalistlərlə bölüşdüyü ilk təəsüratları bunlar idi:

Doğrudan da o, dediyini etdi. Komanda ilə keçirdiyi ilk mövsümdəcə CEV Qadınlar Çempionlar Liqasında üçüncülük yaşayan Kim komandanın bu uğuru qazanmasında böyük pay sahibi olmuşdu. Yarımfinalda Vakıfbanka uduzan Fənərbaxçada bu voleybolçunun varlığı komandaya ayrı bir stimul idi. Belə ki, turnirin sonunda Yeon Kounq Kim çempionluq yaşamamasına baxmayaraq  "Ən Dəyərli Oyunçu" və "Ən çox xal toplayan" (*Bombardir*) oyunçu kimi iki şəxsi mükafat qazanmışdı.

2013-14 sezonunda da uğurlu bir mövsüm keçirən voleybolçu ilk olaraq CEV Kubokunu başı üzərinə qaldırdı. Bu kuboku qazanmaq üçün o və komandası finalda Uraloçka Yekaterinburq səddini keçməli idi. Səfərdə rəqibini "3-2" hesabı ilə məğlub etdikdən sonra *Burhan Fələk Spor Salonu* meydançasında yaşanan "3-0"-lıq zəfər Fənərbaxçaya tarixində ikinci Avropa və ilk CEV kuboku qazandırdı. Bu qələbənin qazanılmasında ən böyük pay sahiblərindən biri də heç şübhəsiz Kim idi. Turnirin sonunda ona CEV prezidentinin vəkili Filip Berben tərəfindən verilən Ən Dəyərli Oyunçu mükafatı bunun bariz nümunəsi idi.

Kimin 2013-14 mövsümündəki uğurlu çıxışı bununla bitmirdi. O, həmin mövsümdə Türkiyə Qadınlararası Voleybol Çempionatında nümaşiy etdirdiyi möhtəşəm oyunla çoxlarının rəğbətini qazandı. Komandasının Türkiyə ikinciliyi yaşamasında da çox böyük əmək sərf edən Yeon Kounq birnöv 25 yaşında olmasına baxmayaraq voleybolsevərlərə hələ edəcəklərinin irəlidə olduğunu göstərmişdi. Ancaq onun bu uğurlu oyunu komandasının finalda Vakıfbankı məğlub etməsinə kömək etmədi. Əlbəttə, Fənərbaxçanın bu uğurları qazanmasında təkcə Kimin yox o cümlədən Kristina Bauer, Alişa Qlass kimi perspektivli voleybolçularında payı çox olmuşdu.  Sonda çempionatın ən yaxşıları açıqlanarkən Yeon Kounq Kimin adının iki dəfə çəkilməsi heç də süpriz olmadı. Belə ki, o bu səfər də turnirin bombardiri ola bilmişdi. Digər qazandığı titul isə "Ən Yaxşı Hücumçu" mükafatı idi.

### Milli komanda karyerası
Kim 2005-ci ildən  milli komandasının şərəfini qoruyur. O, həqiqətən də Cənubi Koreyanın yetişdirdiyi ən yaxşı voleybolçularından biridir. Bu milli komandanın keçmişdəki kimi o qədər də güclü olmaması bəlkə də Kimin milli komanda karyerasındakı uğurlarının bir qədər az olmasına gətirib çıxarır. Ancaq yenə də Yeon Kounqun milli komanda ilə qazandığı uğurlar da çox təqdirəlayiqdir. O, xüsusən də Asiya və Okeaniya çempionatlarında Koreya yığmasının önəmli uğurlar qazanmasında böyük pay sahibi olmuşdur. Belə ki, o komandasının yarımfinalçı olduğu 2009-cu il Asiya və Okeaniya çempionatında turnirin ən çox xal toplayan oyunçusu olmuşdu.  Bundan başqa eyni uğuru 2010-cu ildə komandası Asiya kubokunda finalçı olduğu zaman da qazanmışdır. Həmin turnirdə "Ən Yaxşı Hücumçu" adına da koreyalı Yeon Kounq Kim laqyiq görülmüşdü. Bir il sonra yəni; 2011-ci ildə Asiya və Okeaniya çempionatında da hər iki titulu bir daha qazanmış, komandası isə turnirin bürünc medallarına layiq görülmüşdü. 2 il sonra keçirilən analoji yarışda Cənubi Koreyanın yenə də bürünc medal qazanmasında böyük pay sahibi olan, mükafata doymayan voleybolçu qitə çempionatının "Ən Yaxşı Servisçi"si olmuşdu. Bundan başqa yenə də turnirin ən çox xal qazananı olmağı bacarmışdı.

Voleybolçu milli komanda ilə birlikdə 2012 London Yay Olimpiya Oyunlarında da iştirak etmişdi. Komandanın Londona apardığı on iki voleybolçu sırasında yer alan Kim burada tarixi medalı – olimpiya bürüncünü qazanmağa çox yaxın olmuşdu. nın süpriz etdiyi turnirdə dörddəbir final mərhələsində dünya nəhəngi nın bu komandaya yenilməsi böyük sensassiyaya səbəb olmuşdu. Ancaq bundan sonra öncə yarımfinalda Amerika Birləşmiş Ştatlarına sonra da üçüncülük matçında Yaponiyaya məğlub olan Kim və komandası tarixi uğurun bir addımlığında büdrəmişdi. Yenə də dördüncülük də Cənubi Koreya voleybolu üçün bir ilk idi. Bu uğur da uzaq şərq ölkəsinin tarixi nailiyyətlərindən sayılırdı. Həmin bu tarixi nailiyyətin qazanılmasında da əvəzsiz rolu olan Kim yenə də mükafatları rəqiblərinə verdirmədi və turnirin ən çox xal qazanan oyunçusu oldu. Bunun yanında isə karyerasının ən böyük mükafatına –  2012 Yay Olimpiya Oyunlarında Voleybol növündə ən yaxşı oyunçu (yəni ən dəyərli oyunçu) adına layiq görüldü.

### Haqqında transfer şayiələri
Əlbəttə, Yeon Kounqun bu qədər böyük nailliyyətlər qazanması onun tez-tez idman mətbuatının gündəmində olmasına gətirib çıxarırdı. Fənərbaxçada və milli komandada göstərdiyi möhtəşəm oyun sayəsində az qala hər transfer pəncərəsinin açıldığı dövrdə adı İtaliya, Polşa, Azərbaycan və Türkiyənin digər klubları ilə bir yerdə çəkilirdi. Hətta onun 2012-ci ildə Bakı klubu Azərreyl ilə müqavilə imzaladığı bildirilmişdi. Daha sonra isə voleybolçunun meneceri bu xəbəri təqzib etmiş və yalanlamışdı. Voleybolçu isə keçidin baş verməməsini belə açıqlamışdı:

2014-cü ilin yayında isə Azəryol Bakı ilə anlaşma mərhələsinə gələn voleybolçu son anda fikrindən daşınaraq Fənərbaxça ilə müqavilə yeniləmişdi.

## Uğurları
### Klublar ilə
* Cənubi Koreya çempionatı: 6
:2005-06, 2006-07, 2008-09

* Yaponiya çempionatı: 1
:2010-11

*/ V.League Top Match: 1
:2009

* Çempionlar Liqası: 1
:2011-12

* CEV kuboku: 1
:2013-14

### Milli komanda ilə
*2008 Asiya kuboku -  **Gümüş medal**
*2010 Asiya kuboku -  **Bürünc medal**
*2010 Asiya oyunları -  **Gümüş medal**
*2011 Asiya və Okeaniya çempionatı -  **Bürünc medal**
*2013 Asiya və Okeaniya çempionatı -  **Bürünc medal**

### Şəxsi mükafatları
* *2006  Cənubi Koreya çempionatı  - "[[Ən Dəyərli Oyunçu|ƏDO]]"*
* *2007  Cənubi Koreya çempionatı  - "[[Ən Dəyərli Oyunçu|ƏDO]]"*
* *2008  Cənubi Koreya çempionatı  - "[[Ən Dəyərli Oyunçu|ƏDO]]"*
* *2009  Cənubi Koreya və Yaponiya Top Matç liqası  - "[[Ən Dəyərli Oyunçu|ƏDO]]"*
* *2009  Asiya və Okeaniya çempionatı  - "Bombardir"*
* *2009  Qran Pri kuboku  - "Bombardir"*
* *2010  Asiya kuboku  - "Bombardir"*
* *2010  Asiya kuboku  - "Ən Yaxşı Hücumçu"*
* *2011  Asiya və Okeaniya çempionatı  - "Bombardir"*
* *2011  Asiya və Okeaniya çempionatı  - "Ən Yaxşı Hücumçu"*
* *2012  [[CEV Qadınlar Çempionlar Liqası|Çempionlar Liqası]]  - "[[Ən Dəyərli Oyunçu|ƏDO]]"*
* *2012  [[CEV Qadınlar Çempionlar Liqası|Çempionlar Liqası]]  - "Bombardir"*
* *2012  [[Yay Olimpiya Oyunlarında Voleybol|Yay Olimpiya Oyunları]]  - "[[Ən Dəyərli Oyunçu|ƏDO]]"*
* *2012  [[Yay Olimpiya Oyunlarında Voleybol|Yay Olimpiya Oyunları]]  - "Bombardir"*
* *2013  Asiya və Okeaniya çempionatı  - "Bombardir"*
* *2013  Asiya və Okeaniya çempionatı  - "Ən Yaxşı Servisçi"*
* *2014  [[CEV Kuboku (qadınlar)|CEV kuboku]]  - "[[Ən Dəyərli Oyunçu|ƏDO]]"*
* *2014  [[Türkiyə Qadınlararası Voleybol Çempionatı|Türkiyə çempionatı]]  - "Bombardir"*
* *2014  [[Türkiyə Qadınlararası Voleybol Çempionatı|Türkiyə çempionatı]]  - "Ən Yaxşı Hücumçu"*

## İstinadlar
 

## Mənbə
* Yeon Kounq Kimin karyerası haqqında ətraflı məlumat